# Arrigo Boito

### A Wikipédiából, a szabad lexikonból.

Arrigo Boito (1842. február 24., Pádova – 1918.június 10., Milánó) olasz librettista, zeneszerző, író és költő. Legismertebb műve a Mefistofele című opera.

A milánói konzervatóriumban tanult hegedűt, zongorát és zeneszerzést. 1868-ban mutatták be egyetlen befejezett operáját, a Mefistofelét. Az opera megbukott, állítólagos wagnerizmusa miatt összetűzések és párbajok alakultak ki, és a rendőrség két előadás után betiltotta előadását. A javított és húzott változat azonban nagy sikert aratott, ma is gyakran játsszák és rögzítik lemezre.

Ezen felül Boito nem sok zenét szerzett. Írt ugyan egy másik operát is, Ero e Leandro címmel, ezt azonban később megsemmisítette, a Nerone című dalművet pedig befejezetlenül hagyta. Eltekintve az utolsó felvonástól, amelyekből Boito csak néhány vázlatot készített, a Neronét Arturo Toscanini és Vincenzo Tommasini fejezte be, és 1924-ben mutatták be a Scalában.

Nemcsak saját, hanem más zeneszerzők operáihoz is írt szövegkönyvet. Ezek közül a leghíresebbek Giuseppe Verdi Falstaffja és Otellója, továbbá Amilcare Ponchielli La Giocondája (ez utóbbit Tobia Gorrio álnéven írta). Fordított is operaszövegkönyveket, például Weber Bűvös vadászának, valamint Wagner Rienzijének librettóját.

Boito 1889-től 1897-ig volt a parmai konzervatórium igazgatója.

A Cimitero Monumentalében van eltemetve.

## [szerkesztés] Külső link

- Életrajz a fidelio.hu-n.

A lap eredeti címe "http://hu.wikipedia.org../../../a/r/r/Arrigo_Boito_1595.html"

Kategória: Olasz zeneszerzők

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Dansk
- Deutsch
- Español
- Suomi
- Français
- עברית
- Hrvatski
- Italiano
- 日本語
- Nederlands
- Română
- Slovenščina
- Svenska